Mai multă disciplină pentru parlamentarii din noul legislativ. Sancțiunile vor fi de până la 50% din indemnizație
Parlamentarii au modificat în plen marți, 17 decembrie, Statutul senatorilor și deputaților. Vor fi diversificate și înăsprite dispozițiile legale referitoare la disciplina în Legislativ, iar acest lucru include comportamentul calomnios din timpul ședințelor și restricții cu privire la locurile din instituție în care se poate filma sau transmite live pe platformele de socializare.